Document ID: 31978R2217

UREDBA SVETA (EGS) št. 2217/78
z dne 26. septembra 1978
o sklenitvi Dodatnega protokola k Sporazumu med Evropsko gospodarsko skupnostjo in Državo Izrael ter Protokola o finančnem sodelovanju
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,
ob upoštevanju priporočila Komisije,
ob upoštevanju mnenja Evropskega parlamenta[1],
ker je treba skleniti Dodatni protokol k Sporazumu med Evropsko gospodarsko skupnostjo in Državo Izrael ter Protokol o finančnem sodelovanju, podpisana v Bruslju 8. februarja 1977,
SPREJEL NASLEDNJO UREDBO:
Člen 1
Dodatni protokol k Sporazumu med Evropsko gospodarsko skupnostjo in Državo Izrael ter Protokol o finančnem sodelovanju se s tem odobrita v imenu Skupnosti.
Besedila iz prvega odstavka so priložena k tej uredbi.
Člen 2
Predsednik Sveta da uradno obvestilo, predvideno v členu 16 Dodatnega protokola in v členu 13 Finančnega protokola[2].
Člen 3
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. septembra 1978

Labels: 18
15
5